5.5.2022
EL
Επίσημη Εφημερίδα της Ευρωπαϊκής Ένωσης
C 184/25 Τετάρτη 20 Οκτωβρίου 2021
91.
θεωρεί ότι η περαιτέρω ανάπτυξη και βιώσιμη καινοτομία στον τομέα της παραγωγής φυτικών πρωτεϊνών και εναλλακτικών πηγών πρωτεΐνης στην ΕΕ, όπως τα έντομα ή τα φύκια, αποτελεί τρόπο για την αποτελεσματική αντιμετώπιση πολλών εκ των περιβαλλοντικών και κλιματικών προκλήσεων που αντιμετωπίζει η γεωργία της ΕΕ, καθώς και για την πρόληψη της αποψίλωσης των δασών, της απώλειας βιοποικιλότητας και της υποβάθμισης του οικοσυστήματος σε χώρες εκτός της ΕΕ και τη μείωση της τρέχουσας εξάρτησης της Ευρώπης από τον εφοδιασμό σε φυτικές πρωτεΐνες· καλεί την Επιτροπή να αξιοποιήσει την έκθεσή της σχετικά με την ανάπτυξη των φυτικών πρωτεϊνών στην Ευρωπαϊκή Ένωση (COM(2018)0757) και να παρουσιάσει μια στρατηγική της ΕΕ για τη μετάβαση σε πρωτεΐνες που θα καλύπτει τη ζήτηση και την προσφορά για τη στήριξη και την τόνωση της βιώσιμης παραγωγής πρωτεϊνούχων καλλιεργειών, συμπεριλαμβανομένων των τοπικών προμηθειών ζωοτροφών και της παραγωγής τροφίμων, ενισχύοντας την αυτάρκεια της ΕΕ και μειώνοντας τις παγκόσμιες περιβαλλοντικές και κλιματικές επιπτώσεις· υπογραμμίζει τη σημασία της μείωσης της εξάρτησης από την εισαγωγή πρωτεϊνούχων καλλιεργειών από το εξωτερικό· 92.
υπενθυμίζει την έκκλησή του για διεύρυνση της γενικής εκτίμησης επιπτώσεων της ΕΕ σε όλη τη νομοθεσία ώστε να προληφθεί η έκθεση των καταναλωτών σε επικίνδυνες ουσίες στα τρόφιμα· 93.
υπενθυμίζει ότι οι πληροφορίες σχετικά με τα θρεπτικά συστατικά, οι οποίες έχουν καθυστερήσει πολύ, παραμένουν σημαντικές και απαραίτητες για την επίτευξη των στόχων του κανονισμού (ΕΚ) αριθ.
1924/2006 σχετικά με τους ισχυρισμούς διατροφής και υγείας που γίνονται για τα τρόφιμα (72)· εκφράζει ικανοποίηση για την ανακοίνωση νομοθετικής πρότασης σχετικά με τον καθορισμό πληροφοριών θρεπτικών συστατικών· τονίζει ότι πολλά προϊόντα διατροφής, συμπεριλαμβανομένων ορισμένων που απευθύνονται σε παιδιά, εξακολουθούν να χρησιμοποιούν ισχυρισμούς διατροφής και υγείας, παρότι περιέχουν υψηλά επίπεδα θρεπτικών συστατικών ενδιαφέροντος· τονίζει ότι πρέπει να αναπτυχθεί ένα ισχυρό σύνολο πληροφοριών θρεπτικών χαρακτηριστικών με σκοπό την απαγόρευση της χρήσης διατροφικών ισχυρισμών ή ισχυρισμών υγείας σε τρόφιμα με υψηλή περιεκτικότητα σε λιπαρά, σάκχαρα ή/και αλάτι· ζητεί να δοθεί ιδιαίτερη προσοχή στα τρόφιμα που προορίζονται για παιδιά και άλλα τρόφιμα ειδικού σκοπού· 94. αναγνωρίζει ότι δημόσιοι οργανισμοί δημόσιας υγείας, όπως ο Παγκόσμιος Οργανισμός Υγείας, έχουν αναγνωρίσει τις διατροφικές επισημάνσεις στο εμπρόσθιο τμήμα της συσκευασίας ως βασικό εργαλείο που βοηθά τους καταναλωτές να κάνουν πιο ενημερωμένες, πιο ισορροπημένες και πιο υγιεινές επιλογές τροφίμων· τονίζει ότι το σύστημα διατροφικής επισήμανσης στο εμπρόσθιο μέρος της συσκευασίας, το οποίο είναι συνεπές και συμπληρωματικό προς τις διατροφικές κατευθυντήριες γραμμές, θα πρέπει να βοηθά τους καταναλωτές να κάνουν υγιεινότερες διατροφικές επιλογές, παρέχοντάς τους κατανοητές πληροφορίες σχετικά με τα τρόφιμα που καταναλώνουν· καλεί την Επιτροπή να διασφαλίσει την ανάπτυξη υποχρεωτικής και εναρμονισμένης διατροφικής επισήμανσης στο εμπρόσθιο μέρος της συσκευασίας της ΕΕ με βάση αξιόπιστα, ανεξάρτητα επιστημονικά στοιχεία και αποδεδειγμένη κατανόηση από τους καταναλωτές, με ανοικτή πρόσβαση για όλους τους παράγοντες της αγοράς, συμπεριλαμβανομένων των μικρών και μεσαίων επιχειρήσεων, λαμβάνοντας υπόψη την πρόσθετη επιβάρυνση για τους υπευθύνους επιχειρήσεων τροφίμων και τις συνδικαλιστικές οργανώσεις· τονίζει επιπλέον ότι, για να διευκολυνθεί η σύγκριση μεταξύ των προϊόντων, θα πρέπει να περιλαμβάνει ένα ερμηνευτικό στοιχείο που θα παρέχει διαφανείς, συγκρίσιμες και εναρμονισμένες πληροφορίες για τα προϊόντα και θα βασίζεται σε ενιαία ποσά αναφοράς· καλεί την Επιτροπή να λάβει δεόντως υπόψη τα ειδικά χαρακτηριστικά των προϊόντων που αποτελούνται από ένα μόνο συστατικό και των προϊόντων στο πλαίσιο των ευρωπαϊκών συστημάτων ποιότητας (ΠΟΠ, ΠΓΕ, ΓΕ κ.λπ.), και ιδίως το αμετάβλητο της σύνθεσής τους, τονίζοντας παράλληλα ότι τυχόν εκτιμήσεις σχετικά με πιθανές εξαιρέσεις θα πρέπει να βασίζονται σε επιστημονικά επιχειρήματα· ζητεί την καθιέρωση ενός ψηφιακού συστήματος παροχής επιπρόσθετων προαιρετικών πληροφοριών για προϊόντα διατροφής (Eu4healthyfood) και προτείνει οι πληροφορίες αυτές να παρέχονται με ψηφιακό τρόπο μέσω κωδικού QR και να ανακτώνται εύκολα από τους καταναλωτές· 95.
επισημαίνει ότι τα υγιεινά προϊόντα, συμπεριλαμβανομένων των τροφίμων, μπορεί να περιέχουν φυσικά ή συνθετικά συστατικά που έχουν διαφορετικές επιπτώσεις στο περιβάλλον και την υγεία των καταναλωτών· ζητεί τη θέσπιση υποχρεωτικών συστημάτων επισήμανσης για τα υγιεινά προϊόντα, τα οποία θα αναφέρουν αν ένα συστατικό είναι συνθετικής προέλευσης όταν λαμβάνεται με χημική σύνθεση, ιδίως σε περιπτώσεις όπου υπάρχουν φυσικοί ισοδύναμοι· 96. καλεί την Επιτροπή να διενεργήσει εκτίμηση των αλλαγών στη συμπεριφορά των καταναλωτών, όπως για παράδειγμα στην ηλεκτρονική αγορά προϊόντων διατροφής· 97.
εκφράζει ικανοποίηση για την πρωτοβουλία της Επιτροπής που στοχεύει στη βελτίωση της επισήμανσης προέλευσης και την εξέταση της επέκτασής της σε ευρύτερη σειρά προϊόντων· επαναλαμβάνει την έκκλησή του για υποχρεωτική επισήμανση της καταγωγής· τονίζει ότι αυτή θα πρέπει να είναι ολοκληρωμένη και εναρμονισμένη και να καλύπτει όλα τα προϊόντα διατροφής, και θα πρέπει να καλύπτει τις εγκαταστάσεις τροφοδοσίας, τα εστιατόρια και το λιανικό εμπόριο, να είναι πλήρως επαληθεύσιμη και ανιχνεύσιμη και να μην υπονομεύει την εύρυθμη λειτουργία της εσωτερικής αγοράς· τονίζει ότι ο κανονισμός σχετικά με τις πληροφορίες για τα τρόφιμα (73) πρέπει να αναθεωρηθεί με έμφαση στο γάλα και το κρέας ως συστατικά· καλεί την Επιτροπή να διορθώσει την τρέχουσα πρακτική σύμφωνα με την οποία τα προϊόντα των οποίων τα κύρια συστατικά δεν προέρχονται από τοπικό ή περιφερειακό επίπεδο μπορούν να διατίθενται στην αγορά ως τέτοια, εάν η προέλευση αυτών των μη τοπικών πρωτογενών
(72) (73)
ΕΕ L 404 της 30.12.2006, σ. 9.
Κανονισμός (ΕΕ) αριθ.
1169/2011 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με την παροχή πληροφοριών για τα τρόφιμα στους καταναλωτές (ΕΕ L 304 της 22.11.2011, σ.
18).